﻿ STAREA DE SĂNĂTATE A POPULAŢIEI DIN ROMÂNIA ÎN CONTEXT EUROPEAN.  O ABORDARE DIN PERSPECTIVA CALITĂŢII VIEŢII COSMINA-ELENA POP rticolul îşi propune descrierea stării de sănătate a populaţiei din România din perspectiva calităţii vieţii, utilizând atât A indicatori obiectivi cât şi subiectivi. Prima parte a articolului evidenţiază sănătatea ca dimensiune a calităţii vieţii şi cercetarea acesteia din prisma acestei paradigme. Sunt prezentaţi factorii sociali cu importanţă în determinarea stării de sănătate la nivel individual şi societal. Va fi urmărită evoluţia stării de sănătate a populaţiei din România în perioada 1990–2008, utilizând atât date statistice cât şi date provenite din diferite cercetări naţionale şi europene. Starea de sănătate a populaţiei româneşti va fi analizată şi dintr-o perspectivă comparativă europeană, evidenţiindu-se poziţia României în raport cu celelalte ţări europene. Articolul se bazează pe utilizarea unor surse de date multiple: Diagnoza Calităţii Vieţii 1990–2006, EQLS 2007, INS, Eurostat şi TransMonee. Cuvinte-cheie: stare de sănătate, calitatea vieţii, speranţa de viaţă, evaluarea stării de sănătate, satisfacţia faţă de sănătate. O stare bună de sănătate este un element esenţial al bunăstării umane (Alber şi Kohler, 2004), reprezentând o valoare în sine. La nivel individual, o stare bună de sănătate reprezintă o componentă importantă a capitalului uman, permiţând oamenilor să îşi desfăşoare activităţile, să îşi îndeplinească ţelurile, să aibă o viaţă completă şi să fie membri activi ai societăţii (Mărginean şi alţii, 2006). La nivel societal, o stare de sănătate ridicată este un element-cheie al capitalului uman al fiecărei ţări, contribuind la competitivitatea ei faţă de alte ţări (Alber şi Kohler, 2004). În cercetările de calitatea vieţii putem considera ca sănătatea este abordată din două perspective distincte. O primă abordare constă în considerarea sănătăţii ca o dimensiune, ca un domeniu al calităţii vieţii. Dimensiunea sănătăţii, ca şi celelalte sfere ale vieţii umane, sunt descrise prin indicatori subiectivi şi obiectivi, accentul fiind pus pe modul în care oamenii îşi evaluează propria stare de sănătate, accesul la servicii de sănătate, precum şi evaluarea acestora. Indicatorii utilizaţi pentru a descrie sfera sănătăţii pot fi atât subiectivi şi cât obiectivi, situaţi la niveluri diferite de analiză. Evaluarea propriei stări de sănătate, constrângerile Adresa de contact a autorului: Cosmina-Elena Pop, Institutul de Cercetare a Calităţii Vieţii, Calea 13 Septembrie, nr. 13, sector 5, 050711, Bucureşti, România, email: cosmina@iccv.ro, cosminapop@gmail.com. CALITATEA VIEŢII, XXI, nr. 3–4, 2010, p. 274–305 2 STAREA DE SĂNĂTATE A POPULAŢIEI DIN ROMÂNIA ÎN CONTEXT EUROPEAN 275 percepute impuse de starea de sănătate, satisfacţia faţă de propria sănătate, percepţia accesului la servicii de îngrijire a sănătăţii, evaluarea sau satisfacţia faţă de acestea, speranţa de viaţă la naştere, mortalitatea infantilă, ratele de mortalitate sau morbiditate sau cheltuielile cu serviciile de îngrijire a sănătăţii ca procent din PIB reprezintă câţiva dintre indicatori folosiţi în cercetarea calităţii vieţii. Sursele de date pot fi multiple: cercetări focalizate pe calitatea vieţii, cercetări cu teme diverse, care cuprind şi indicatori de calitatea vieţii, cercetări specializate pe domeniul sănătăţii, sisteme de indicatori de calitatea vieţii şi surse de date statistice la nivel naţional sau internaţional. Caracteristic acestei abordări este faptul că evidenţiază modul în care oamenii îşi evaluează şi resimt condiţiile de viaţă, resursele şi oportunităţile pe care le au în sfera sănătăţii. Identificarea inegalităţilor în ceea ce priveşte starea de sănătate sau de acces la serviciile de îngrijire a sănătăţii constituie informaţii esenţiale în procesul politicilor sociale. 1 Cea de-a doua abordare este aceea a calităţii vieţii din perspectiva sănătăţii , reprezentând o bogată direcţie de studiu în cercetările de calitatea vieţii. Studiile de calitatea vieţii în domeniul sănătăţii resimt pe modul în care pacienţii cu diferite probleme de sănătate îşi experimentează calitatea vieţii, pe percepţiile oamenilor care descriu diferite stări de sănătate sau pe timpul de supravieţuire al beneficiarilor de tratamente medicale. În această abordare au fost dezvoltaţi un număr impresionat de indicatori şi indici de calitatea vieţii. Articolul de faţă tratează sănătatea din perspectiva primei abordări menţionate, şi anume, sănătatea ca dimensiune a calităţii vieţii. DOMENIUL SĂNĂTĂŢII ÎN CALITATEA VIEŢII Abordarea sănătăţii în studiile de sociologie a avut ca punct de plecare recunoaşterea faptului că sănătatea reprezintă rezultatul unor factori multipli, inclusiv factori de natură socială. Definiţia dată de World Health Organization (WHO) sănătăţii cuprinde şi componenta socială, sănătatea fiind nu doar absenţa bolii sau a unei dizabilităţi, ci o stare completă de bunăstare fizică, mentală şi 2 socială (WHO, 1946) . Sănătatea este o resursă pentru viaţa de zi cu zi, constituind un concept pozitiv care subliniază resursele sociale şi personale, ca şi capacităţile fizice (idem). Sănătatea este una dintre componentele capitalului uman. Bogdan Voicu (2005) consideră capitalul uman ca fiind format din două componente: „capitalul educaţional (abilităţi dobândite de indivizi în procesul de instruire şcolară, dar şi în afara acestuia) şi capital biologic (abilităţi fizice ale indivizilor, sintetizate, cel mai adesea, în starea de sănătate)” (Voicu, 2005: 74). Am putea adăuga că, pe lângă abilităţile fizice, şi cele mentale sunt esenţiale în starea de sănătate. 1 În literatura de specialitate este cunoscută sub denumirea de „health related quality of life”. 2 Constituţia WHO (1946): http://www.who.int/trade/glossary/story046/en/index.html. 276 COSMINA-ELENA POP 3 Din perspectiva abordării capabilităţilor a lui Amartya Sen, a avea o stare bună de sănătate reprezintă una dintre „funcţionările de bază” ale unei persoane, contribuind alături de alte tipuri de „funcţionări” la bunăstarea unei persoane (Sen, 1993, Verkerk şi alţii, 2001). „Capabilitatea unei persoane este determinată de diferitele combinaţii ale „funcţionărilor” pe care aceea persoană le poate realiza cu resursele de care dispune” (Verkerk şi alţii, 2001: 51). Capabilităţile unei persoane pot fi influenţate atât de aranjamentele la nivel social, cât şi de cele la nivel politic, de existenţa unor inegalităţi între diferite categorii sociale (idem). FACTORII DETERMINANŢI AI STĂRII DE SĂNĂTATE „Sănătatea este rezultatul unei combinaţii complexe de factori cu relevanţă la nivel individual şi la nivel macro” (Precupeţu, 2008: 141). La nivel individual, starea de sănătate depinde de numeroşi factori interrelaţionaţi, precum: moştenirea genetică, poziţia socială, opţiunile în ceea ce priveşte stilul de viaţă (ibidem), comportamentele, atitudinile şi valorile adoptate cu privire la starea de sănătate. Deşi moştenirea genetică are un rol important în predispoziţia pentru anumite probleme de sănătate, factorii sociali sunt esenţiali în păstrarea sănătăţii şi îngrijirea sănătăţii. Poziţia socială reprezintă un factor complex care contribuie la starea de sănătate prin componentele sale: vârstă, gen, statut socioeconomic (nivel educaţional, ocupaţie, venit). Componentele poziţiei sociale constituie factori importanţi în determinarea stării de sănătate, prin condiţiile de viaţă şi de muncă pentru care pot opta oamenii, fie prin oportunitatea alegerii unui stil de viaţă sănătos şi a unor servicii medicale de calitate. Există o relaţie strânsă între capitalul educaţional şi cel biologic: „(…) studiile relevând că indivizii cei mai educaţi optează pentru servicii medicale de calitate sporită, selectând alternativele cele mai adecvate pentru menţinerea sănătăţii în parametrii optimi” (Voicu, 2005: 76). Nivelul educaţional influenţează strategiile de viaţă dezvoltate de oameni pentru a avea o viaţă bună, implicit pentru menţinerea unei stări bune de sănătate (Anderson, 2004, Precupeţu, 2008), printr-un nivel mai ridicat de informare şi cunoştinţe cu privire la sănătate şi alegerea unui stilul de viaţă în concordanţă cu aspectele menţionate anterior. Bogdan Voicu (2005) evidenţiază interrelaţionarea dintre bunăstarea materială şi starea de sănătate, subliniind rolul sănătăţii ca resursă importantă pentru dezvoltarea individuală, permiţând participarea pe piaţa forţei de muncă şi asigurarea veniturilor necesare pentru satisfacerea necesităţilor. Avem de a face cu o relaţie circulară între ocupare şi stare de sănătate. „O stare precară de sănătate are impact în ceea ce priveşte posibilităţile de angajare, dar în acelaşi timp şi neocuparea/ şomajul contribuie la o stare de sănătate precară, existând mai multe circuite: social, emoţional, comportamental şi material. În special, lipsa veniturilor are cel mai puternic efect” (European Commission, 2003 apud Anderson, 2004: 57). 4 STAREA DE SĂNĂTATE A POPULAŢIEI DIN ROMÂNIA ÎN CONTEXT EUROPEAN 277 Venitul reprezintă un factor universal în determinarea inegalităţilor în sănătate, atât la nivel individual, cât şi la nivel societal (CSDH, 2008, Anderson şi alţii, 2009). Şi Bogdan Voicu (2005) evidenţiază acest lucru arătând că există o strânsă legătură între capitalul educaţional, starea de sănătate şi resursele economice, relaţia putând fi susţinută atât teoretic, cât şi empiric. „Prezenţa unei resurse umane bine educate şi cu o formă fizică (sănătate) mai bună determină o productivitate ridicată a muncii, o mai bună organizare a activităţii economice, o producţie mai ridicată, venituri superioare. Acestea, la rândul lor permit noi investiţii în educaţie şi în sănătate, determinând producerea unei resurse umane mai bine educate şi mai sănătoase. Pe de altă parte, indivizii mai sănătoşi vor avea posibilităţi mai mari de a se educa, în timp ce indivizii mai educaţi vor fi mai capabili şi mai dispuşi să prevină bolile şi să îşi îngrijească sănătatea” (Voicu, 2005: 94). Alţi factori care ţin de poziţia socială, precum vârsta, genul, mediul rezidenţial, etnia/rasa contribuie şi ei la determinarea stării de sănătate a unei persoane. Studiile arată că deprecierea stării de sănătate este relaţionată cu înaintarea în vârstă, precum şi diferenţe în ceea ce priveşte sănătatea între femei şi bărbaţi. Deşi femeile au, în general, o speranţă de viaţă mai ridicată decât bărbaţi, ele sunt mai predispuse la boli de scurtă durată şi boli cronice, în timp ce bărbaţii sunt mai predispuşi la boli fatale (boli cardiovasculare) (Zanden, 1988/1990). Inegalităţile de gen în ceea ce priveşte sănătatea provin atât de la diferenţele fiziologice, cât şi de la cele care ţin de stilul de viaţă (idem). Şi în ceea ce priveşte inegalităţile etnice sau rasiale în domeniul sănătăţii, acestea ţin, pe de o parte, de predispoziţiile genetice, dar şi de obiceiurile şi comportamentele adoptate (idem). Totuşi, diferenţele etnice sau rasiale legate de starea de sănătate pot fi determinate de inegalităţile existente la nivelul structurii sociale. Statutul socioeconomic al unei persoane influenţează, prin numeroase circuite, starea sa de sănătate. El determină circumstanţele imediate ale vieţii unei persoane: condiţiile de muncă, condiţiile de locuit, accesul la servicii sociale (de îngrijire a sănătăţii sau educaţie etc.). Accesul la o sursă de apă potabilă, la o locuinţă având facilităţi sanitare, la o încălzire adecvată a locuinţei etc. contribuie la starea de sănătate (Doboş, 2003). Desfăşurarea muncii într-un mediu toxic sau predispus la accidente de muncă, o muncă solicitantă din punct de vedere fizic sau psihic constituie alţi factori determinanţi ai stării de sănătate. Diferenţele socioeconomice determină, pe de o parte, starea de sănătate, iar pe de altă parte, accesul şi calitatea serviciilor de îngrijire a sănătăţii (Anderson şi alţii, 2009). „Un nivel suficient al veniturilor are o influenţă puternică asupra accesului la serviciile de sănătate. Controlând influenţa acestuia, nivelul educaţional are un efect important, iar genul păstrează un efect semnificativ, dar slab” (Rose şi Newton, 2010: 29). Vârsta nu determină inegalităţi semnificative asupra accesului la serviciile de îngrijirea a sănătăţii (idem). 278 COSMINA-ELENA POP 5 Figura 1 3 Cadrul conceptual al Comisiei asupra Determinanţilor Sociali ai Sănătăţii Sursa: Solar şi Irwin, 2007 apud CSDH, 2008. Stilul de viaţă adoptat de către o persoană are un impact important asupra stării de sănătate a acesteia, prin comportamentele de risc (consumul de alcool, tutun, droguri etc.), caracteristicile alimentaţiei, practicarea exerciţiilor fizice, modul de petrecere a timpului liber şi limitarea stresului, comportamente de prevenire a diferitelor boli. De asemenea, importante sunt valorile şi atitudinile relaţionate sănătăţii, acestea influenţând comportamentele legate de starea de sănătate (Precupeţu, 2008). Atitudinile, valorile şi comportamentele relaţionate sănătăţii au şi o componentă socioculturală, o mare parte dintre acestea fiind determinate cultural (Zanden, 1988/1990). Nivelul de informare al unei persoane cu privire la drepturile de îngrijire a sănătăţii sau asupra diferitelor boli poate contribui la prevenirea şi menţinerea unei stări bune de sănătate. Starea de sănătate a oamenilor este determinată şi de factori care acţionează la nivel de macrosocial (comunitate, regiune, societate), precum calitatea serviciilor de îngrijire a sănătăţii, calitatea mediului înconjurător (Precupeţu, 2008). Alţi factori la nivel societal, care contribuie la starea de sănătate, evidenţiaţi de Comisia asupra Determinanţilor Sociali ai Sănătăţii din cadru WHO, sunt cei care ţin de contextul socioeconomic al ţării, tipul de guvernare, de 3 Commission on Social Determinants of Health. 6 STAREA DE SĂNĂTATE A POPULAŢIEI DIN ROMÂNIA ÎN CONTEXT EUROPEAN 279 politicile macroeconomice, sociale sau de sănătate, dar şi de normele şi valorile culturale şi societale (CSDH, 2008). Phillips (2006) consideră că o societate se poate departaja de o altă societate în ceea ce priveşte calitatea vieţii, dacă oamenii din aceea societate trăiesc mai mult, mai sănătos şi au vieţii mai împlinite decât într-o altă societate. Autorul prezintă teza lui Richard Wilkinson în ceea ce priveşte diferenţele privind starea de sănătate în diferite societăţi, mai ales în societăţile în curs de dezvoltare. Wilkinson (1996) subliniază în lucrarea sa „Unhealthy Societies” că starea de sănătate a unei populaţii dintr-o societate nu este determinată doar de bunăstarea economică, ci şi de inegalitatea socială a veniturilor şi de coeziunea socială (apud Phillips, 2006). Ipoteza de bază a lui Wilkinson este că un nivel mai ridicat al inegalităţii veniturilor determină o inegalitate mai ridicată în ceea ce priveşte sănătatea (idem). SĂNĂTATEA CA DIMENSIUNE A CALITĂŢII VIEŢII Calitatea vieţii reprezintă un concept multidimensional, referindu-se la bunăstarea globală a oamenilor dintr-o societate (Fahey şi alţii, 2003), sănatatea fiind unul dintre domeniile calităţii vieţii. În raportul „Life satisfaction in an enlarged Europe”, J. Delhey îşi structurează analiza plecând de la modelul calităţii vieţii propus de E. Allardt (1993): „a avea, a fi, a iubi”. Dacă în triada propusă de Allardt, sănătatea era inclusă în dimensiunea materială („a avea”) a calităţii vieţii, Delhey (2004) evidenţiază importanţa faptului de a avea o stare bună de sănătate, adăugând-o ca o dimensiune independentă în modelul conceptual al calităţii vieţii. Sănătatea reprezintă unul dintre domeniile-cheie propuse pentru monitorizarea calităţii vieţii în cadrul programului început de Fundaţia Europeană pentru Îmbunătăţirea Condiţiilor de Viaţă şi de Muncă, în anul 2000, prin intermediul raportului „Monitoring quality of life in Europe”, alături de ocupare, resurse economice, viaţă de familie, viaţă comunitară şi educaţie (Fahey şi alţii, 2003). Autorii evidenţiază faptul că includerea indicatorilor de sănătate într-un sistem de monitorizare a calităţii vieţii se bazează şi pe importanţa relativă a sănătăţii, în comparaţie cu alte dimensiuni: viaţa familială, standardul de viaţă, în a determina bunăstarea umană (idem). „A avea o stare bună de sănătate” reprezintă un element esenţial pentru calitatea vieţii, element indicat şi de către oameni (Delhey, 2004). A avea o stare bună de sănătate constituie unul dintre factorii cei mai importanţi pentru o calitate a vieţii ridicată, după cum s-a evidenţiat în studii anterioare. În cercetarea Eurobarometrului 2002 (CCEB şi Standard Eurobarometer 52.1) respondenţii au fost rugaţi să numească cei mai importanţi trei factori care contribuie cel mai mult la calitatea vieţii lor în prezent, având posibilitatea de a alege din 16 itemi. Majoritatea europenilor au menţionat răspunsul „a avea o stare bună de sănătate” (Alber şi Fahey, 2004). 75% dintre cetăţenii UE15 şi 65% dintre cetăţenii din ţările candidate şi în curs de aderare în anul 2002 au optat pentru sănătate (Delhey, 2004). 280 COSMINA-ELENA POP 7 OPERAŢIONALIZAREA DOMENIULUI SĂNĂTĂŢII, DIN PERSPECTIVA CALITĂŢII VIEŢII Domeniul sănătăţii din perspectiva calităţii vieţii se referă atât la starea de sănătate cât şi la serviciile de îngrijire a sănătăţii (acces, utilizare, caracteristici, etc.). De asemenea, putem include în acest domeniul şi atitudinile şi valorile referitoare la sănătate, care contribuie la starea de sănătate, precum şi elemente care ţin de stilul de viaţă adoptat (comportamente de risc, de prevenire, tipul alimentaţiei, practicarea de exerciţii fizice etc.). Figura 2 Operaţionalizarea domeniului sănătăţii Dacă în raportarea socială, dimensiunea sănătăţii este măsurată prin intermediul indicatorilor obiectivi la nivel macro (speranţa de viaţă, rate de mortalitate, rate de morbiditate, cheltuieli destinate sănătăţii etc.), perspectiva calităţii vieţii lărgeşte aria indicatorilor prin utilizarea indicatorilor subiectivi (de percepţie, de evaluare, de satisfacţie), accentuând importanţa acestora. TIPURI DE INDICATORI PENTRU A DESCRIE DOMENIUL SĂNĂTĂŢII Sfera sănătăţii, din perspectiva calităţii vieţii, poate fi descrisă prin intermediul unei structuri complexe de indicatori obiectivi şi subiectivi. Indicatorii 8 STAREA DE SĂNĂTATE A POPULAŢIEI DIN ROMÂNIA ÎN CONTEXT EUROPEAN 281 pot fi utilizaţi la niveluri diferite de analiză, atât la nivel micro (doar cei obişnuiţi din anchetele sociologice), cât şi la nivel macro. Indicatorii obiectivi pot fi utilizaţi la diferite niveluri de agregate (grupuri, comunităţi, regiuni, societăţi etc.). Pentru domeniul sănătăţii, indicatorii obiectivi ilustrează, în general, două dimensiuni: starea de sănătate şi serviciile de îngrijire a sănătăţii. Dintre indicatorii cei mai utilizaţi în comparaţiile la nivel internaţional pentru a descrie starea de sănătate, îi enumerăm pe cei care se referă la speranţa de viaţă, rate de mortalitate infantilă, rate de mortalitatea generală, rate de mortalitate pe cauze de deces, incidenţa unor boli în populaţie, rate de morbiditate etc. Alţi indicatori, precum numărul de cadre medicale, numărul de instituţii sanitare, cheltuieli pentru sistemul medical ca procent din PIB etc. evidenţiază caracteristici ale sistemelor medicale. Una dintre limitările utilizării indicatorilor obiectivi pentru descrierea stării de sănătate este aceea că datele se referă la cazurile de solicitare a sistemului medical, deşi există numeroase cazuri în care persoanele nu au acces sau nu utilizează serviciile de îngrijire a sănătăţii, deşi au nevoie de aceste servicii. Tabelul nr. 1 Tipuri de indicatori pentru domeniul sănătăţii Pozitiv (P) Negativ (N) Input (I) Obiectiv (O) IOP (timpul de exerciţii zilnic) ION (numărul ţigărilor fumate într-o zi) Subiectiv (S) ISP (atitudine pozitivă faţă de ISN (atitudine pozitivă în ceea ce exerciţiile zilnice) priveşte fumatul) Output (U) Obiectiv (O) UOP (indicele de masă corporală UON (pete pe degete şi dinţi) normal) Subiectiv () USP (satisfacţia faţă de greutate) USN (insatisfacţia faţă de petele apărute pe degete şi dinţi) Sursa: Sirgy şi alţii, 2006. Indicatorii subiectivi sunt obţinuţi la nivel individual în cadrul anchetelor sociologice şi se referă la percepţiile, evaluările oamenilor cu privire la starea lor de sănătate sau la serviciile de îngrijire a sănătăţii: evaluarea propriei stări de sănătate, autoraportarea unor boli cronice sau dizabilităţi, percepţia limitărilor datorate bolii sau dizabilităţii, satisfacţia faţă de starea de sănătate, percepţia accesului la servicii de sănătate, evaluarea serviciilor de sănătate sau satisfacţia faţă de acestea. O serie de indicatori, obţinuţi tot în cadrul anchetelor, sunt indicatorii care se referă la comportamentele şi atitudinile, valorile cu privire la starea de sănătate, precum: consumul de alcool, tutun, droguri, practicarea exerciţiilor fizice, comportamente legate de prevenirea bolilor (controale medicale periodice, tratament etc.), importanţa acordată sănătăţii, atitudinea faţă de schimbarea stilului de viaţă pentru reducerea efectelor unor boli etc. 282 COSMINA-ELENA POP 9 Tabelul nr. 2 Exemple de indicatori pentru operaţionalizarea stării de sănătate în cadrul cercetărilor bazate pe anchetă sociologică Indicatori Evaluarea propriei stări de sănătate. Satisfacţia faţă de starea de sănătate. Auto-raportarea unei boli cronice sau a unei dizabilităţi. Percepţia limitărilor în activităţile zilnice datorate stării de sănătate. Imposibilitatea de a munci în ultimul an, din motive de sănătate. Numărul de zile inapt de muncă/şcoală în ultimele trei luni/ an, din motive de sănătate. Numărul de zile de spitalizare în ultimele trei luni. Menţionarea unor probleme de sănătate în trecut/prezent (diabet, alergie, astm, Starea hiperstensiune, probleme de lungă durată cu muşchii, oasele sau articulaţiile, de sănătate cancer, cataractă, migrene etc.). Existenţa unui tratament de lungă durată. Motivaţia medicală pentru tratamentul de lungă durată. Dureri ale muşchilor, articulaţiilor, gât şi spate în ultima săptămână care să îi afecteze activităţile zilnice. Dureri ale muşchilor, articulaţiilor, gât şi spate în ultimele trei luni care să îi afecteze activităţile zilnice. Gradul de suferinţă fizică resimţită pe parcursul ultimelor patru săptămâni. Gradul de dificultate în realizarea activităţilor de îngrijire personală. Gradul de dificultate în realizarea activităţilor casnice. Limitări legate de mobilitate şi transport. Un criteriu identificat de J. M. Sirgy şi alţii (2006), în lucrarea The quality of life (QOL) research movement: past, present, and future, se referă la ce anume exprimă indicatorii: condiţii (input) sau rezultate (output). Tabelul nr. 1 evidenţiază, prin exemple câteva tipuri de indicatori care pot fi utilizaţi pentru domeniul sănătăţii, după criteriile: obiectiv/subiectiv, input (condiţii)/output (rezultate) sau pozitiv/negativ. Alte dimensiuni care pot face parte din domeniul sănătăţii sunt cele care se referă la valorile şi atitudinile faţă de sănătate/boală, cunoştinţele sau nivelul de infomare cu privire la sănătate, diferite boli, servicii de sănătate, precum şi la costurile necesare pentru îngrijirea sau întreţinerea sănătăţii. STAREA DE SĂNĂTATE A POPULAŢIEI DIN ROMÂNIA ÎN PERIOADA 1990–2008 ŞI ÎN CONTEXT EUROPEAN În perioada de tranziţie, România a trecut prin numeroase procese economice, sociale şi politice cu influenţă asupra stării de sănătate a populaţiei. În perioada anilor ’90, starea de sănătate a populaţiei din România s-a degradat, abia după 1999–2000 începând să se înregistreze îmbunătăţiri. Similar s-a întâmplat şi în alte state fost comuniste din Centrul şi Estul Europei, dar România a înregistrat progrese într-un ritm mai redus decât celelalte ţări (Doboş, 2006). Degradarea stării de sănătate s-a datorat căderii economice şi a urmărilor acesteia (scăderea nivelului de trai al 10 STAREA DE SĂNĂTATE A POPULAŢIEI DIN ROMÂNIA ÎN CONTEXT EUROPEAN 283 populaţiei, scăderea ponderii populaţiei ocupate, subfinanţarea sistemului medical şi deteriorarea severă a calităţii acestuia), trecerii la sistemul de asigurări sociale etc. Deşi, din 1990 până în prezent au fost înregistrate şi progrese în ceea ce priveşte indicatorii referitori la starea de sănătate populaţiei, România se situează între ultimele ţări membre ale Uniunii Europene. Deteriorarea stării de sănătate în ţările fost comuniste, alături de scăderea calităţii serviciilor medicale este menţionată şi de R. Anderson (2004). Autorul evidenţiază factorii care au contribuit la degradarea stării de sănătate în fostele state comuniste, după 1990: calitatea foarte slabă a serviciilor medicale dinainte de 1990 (chiar dacă accesul era gratuit, iar serviciile erau finanţate de către stat), subfinanţarea serviciilor de îngrijire a sănătăţii după 1990 (chiar după trecerea la sistemul de asigurări sociale în 1995, numărul contributorilor fiind foarte redus) (Anderson, 2004). „Datele la nivel internaţional indică faptul că procentul din PIB dedicat sănătăţii în România, deşi este pe aceeaşi linie cu alte ţări cu acelaşi nivel dezvoltare, este mult mai mic decât cele din majoritatea ţărilor membre UE” (Doboş, 2008: 112). După 1990, introducerea unor tratamente medicale noi, îmbunătăţirea tehnologiei, modernizarea sistemului medical, accesul la noi informaţii medicale, schimburile de experienţă, dezvoltarea serviciilor private de sănătate au constituit factori cu o influenţă pozitivă asupra stării de sănătate a populaţiei din România (Alber şi Kolher, 2004, Mărginean şi alţii, 2006). Populaţia din România având un nivel redus de educaţie în ceea ce priveşte menţinerea şi îngrijirea sănătăţii, iar sistemul medical fiind foarte puţin orientat spre prevenire, aceasta a fost afectată de noile riscuri apărute o dată cu trecerea la economia de piaţă şi modernizarea rapidă (publicitatea agresivă pentru consumul de tutun şi pentru noi forme de alimentaţie, precum cea de tip „fast-food”, obiceiuri alcoolice noi, creşterea numărului accidentelor de autovehicule, expunerea la bolile cu transmitere sexuală etc.) (idem). Din 1990 până în prezent s-au menţinut sau chiar s-au accentuat inegalităţile în ceea ce priveşte starea de sănătate între cele două medii de rezidenţă (rural şi urban), dar şi inegalităţile între diferite regiuni ale ţării. Diferenţele mari în ceea ce priveşte starea de sănătate între mediile rezidenţiale sau între regiunile de dezvoltare ale României se suprapun peste inegalităţi accentuate în ceea ce priveşte accesul la serviciile de îngrijire a sănătăţii, precum şi în ceea ce priveşte calitatea acestora. Pentru a descrie starea de sănătate a unei populaţii sunt utilizaţi numeroşi indicatori sociodemografici, precum: speranţa de viaţă la naştere, rate de mortalitate/ pe grupe de vârste şi cauze de deces, rate de mortalitate infantilă, dar şi indicatori privind morbiditatea, incidenţa unor boli în cadrul populaţiei etc. Aceşti indicatori sunt utilizaţi atât în comparaţiile internaţionale, dar pot fi folosiţi şi în comparaţii naţionale la diferite niveluri de agregare (localităţi, judeţe, regiuni de dezvoltare). În cadrul capitolului, am apelat în special la indicatorii demografici (speranţa de viaţă la naştere, rate de mortalitate), deşi aceştia oferă informaţii indirecte asupra stării de sănătate a unei populaţii. Motivaţia pentru acest demers este legată de disponibilitatea redusă a datelor comparative privind incindenţa unor boli în populaţie (date asupra morbidităţii). 284 COSMINA-ELENA POP 11 SPERANŢA DE VIAŢĂ LA NAŞTERE ÎN ROMÂNIA – 1989–2008 Speranţa de viaţă la naştere rămâne unul dintre indicatorii cei mai utilizaţi pentru măsurarea stării de sănătate a unei populaţii şi a nivelului de dezvoltare (Eurostat, 2008). Speranţa de viaţă la naştere reprezintă un indicator complex, de sinteză, care se bazează pe tabelele de mortalitate, reflectând „destul de fidel efectul îngrijirilor medicale acumulate de-a lungul mai multor generaţii, depinzând de un complex de factori legaţi de dezvoltarea economică, nivel de trai, tradiţiile culturale în ce priveşte tratamentul medical” (Voicu, 2005: 80). În perioada 1989–2008, speranţa de viaţă la naştere a cunoscut o creştere de la 69,5 ani, în 1989, pentru întreaga populaţie la 73 ani, în 2008. Totuşi, creşterea acestui indicator nu a fost constantă, cunoscând numeroase fluctuaţii. După o foarte mică creştere la începutul anilor ’90 se înregistrează şi un regres, mai accentuat în perioada 1996–1998, iar apoi o îmbunătăţire constantă începând cu 1999 (vezi Figura 3). Figura 3 Speranţa de viaţă la naştere în România, în perioada 1989–2008 Sursa: Tempo, INS, 2009. Notă: Datele pentru 1989 provin din TransMONEE Database, 2009. Pe parcursul întregii perioade s-a accentuat inegalitatea între femei şi bărbaţi în ceea ce priveşte speranţa de viaţă la naştere. Dacă în 1990, femeile trăiau în 12 STAREA DE SĂNĂTATE A POPULAŢIEI DIN ROMÂNIA ÎN CONTEXT EUROPEAN 285 medie, cu aproximativ şase ani mai mult decât bărbaţii, în 1998 diferenţa creşte la 7,9 ani, iar în 2008 diferenţa era de 7,2 ani (Tempo, INS, 2009). În România, speranţa de viaţă la naştere este mai ridicată în mediul urban faţă mediul rural. În anul 2008, speranţa de viaţă la naştere în mediul urban era de 73,8 ani, în timp ce în rural aceasta era de 72,1 ani. În perioada 1996–2008, diferenţa între urban şi rural în ceea ce priveşte acest indicator s-a diminuat, dar foarte puţin, de la 2 ani (1997–1998) la 1,7 ani (2008) (idem). În funcţie de regiunile de dezvoltare, există variaţii în ceea ce priveşte speranţa de viaţă la naştere. Regiunea Bucureşti-Ilfov înregistra cea mai ridicată speranţă de viaţă la naştere în 2008 (74,5 ani), fiind urmată de regiunea Centrală (73,3 ani) şi de Nord-Est (73,1 ani), apoi de regiunile din sud: Sud-Muntenia (73 ani), Sud-Est (72,9 ani), Sud-Vest Oltenia (73 ani). Vestul ţării avea speranţa de viaţă cea mai redusă: regiunea Vest (72,5 ani) şi Nord-Vest (72,4 ani). Municipiul Bucureşti se bucura, în 2008, de cea mai ridicată speranţă de viaţă la naştere (74,8 ani), fiind urmat de judeţele Vâlcea (74,5 ani), Prahova, Cluj (74 ani) şi Vrancea (73,9 ani). Cea mai scăzută speranţă de viaţă în 2008 a fost înregistrată în judeţul Satu Mare (69,9 ani), Călăraşi, Giurgiu (71,5 ani) şi Bihor (71,9 ani) (idem). SPERANŢA DE VIAŢĂ LA NAŞTERE, ÎN EUROPA Alături de ţările baltice şi Bulgaria, România se situează printre ţările cu cea mai scăzută speranţă de viaţă la naştere, între ţările din UE. Conform Eurostat (2009), în 4 anul 2007 speranţa medie de viaţă în România era de 73,2 ani, mai scăzută fiind în Bulgaria (73 ani) şi în Estonia (73,1 ani), Letonia (71,2 ani) şi Lituania (70,1 ani). Cea mai ridicată valoare pentru speranţa de viaţă la naştere pentru anul 2007 a fost înregistrată în Italia (81,6 ani), urmată de Suedia (81,1 ani), Spania (81,1 ani) şi Olanda (80,4 ani). În anul 2007, speranţa de viaţă în România era mai mică şase ani faţă de media speranţei de viaţă la naştere a statelor UE27 (Eurostat – database, 2009). În toate statele Uniunii Europene, femeile au o speranţă de viaţă mai ridicată decât bărbaţii, pentru perioada 2002–2004 diferenţa fiind, în medie, de 6,1 ani în favoarea femeilor (Eurostat, 2009b). Diferenţele în ceea ce priveşte speranţa de viaţa între femei şi bărbaţi sunt date atât de factorii biologici, cât şi de cei comportamentali. Bărbaţii adoptă într-o mai mare măsură comportamente de risc, acest fapt fiind reflectat de ratele de mortalitate mai ridicate în cazul bărbaţilor pentru cauze de deces datorate accidentelor, consumului de alcool sau tutun (idem). Inegalităţile dintre femei şi bărbaţi în ceea ce priveşte speranţa de viaţă la naştere sunt foarte diferite în funcţie de ţări, mai accentuate fiind în ţările baltice (peste 10 ani) pentru anul 2007 şi în ţările din sud-estul şi centrul Europei (între 6–9 ani). În Cipru, Suedia, Olanda şi Regatul Unit diferenţele sunt mai mici, sub 4,5 ani (Eurostat – database, 2010). 4 Conform Eurostat, speranţa de viaţă la naştere pentru România este, pentru anul 2007, cu şase zecimale mai ridicată decât cea indicată de Institutul Naţional de Statistică al României. 286 COSMINA-ELENA POP 13 Figura 4 Speranţa de viaţă la naştere şi speranţa de viaţă sănătoasă la naştere, în anul 2007, în statele membre UE 90 80 70 60 50 40 30 20 10 0 Italia ț Frana Suedia Spania Olanda Sperana de viaă la natereSperana de viaă sănătoasă țțșțț Austria Germania Sursa: Eurostat-database, 2009. Cipru Utilizarea largă a indicatorului speranţei de viaţă la naştere pentru a descrie Malta starea de sănătate a unei populaţii se datorează avantajului de a trece mai departe Belgia de dificultăţile de definire a stării de sănătate între indivizi, populaţii, culturi Irlanda diferite sau chiar între diferite perioade de timp (Eurostat, 2009a). Regatul Unit „Indicatorii asupra numărului de ani trăiţi într-o stare bună de sănătate (Healthy Finlanda Life Expectancy – HLY) introduce conceptul de calitatea vieţii, prin focalizarea Luxemburg asupra acelor ani de care se pot bucura oamenii fără a avea limitări datorate unei boli Grecia sau dizabilităţi” (idem: 206). Acest indicator este, de asemenea, denumit şi Disability Portugalia Slovenia Free Life Expectancy (DFLE) şi este determinat prin intermediul a două componente: Danemarca 1. date statistice privind mortalitatea la nivelul UE şi 2. date de percepţie asupra Republica Cehă propriei dizabilităţi obţinute la nivel european prin intermediul cercetărilor pe bază Polonia de anchetă EU-SILC (idem). Indicatorul speranţei de viaţă sănătoasă se calculează Slovacia pentru două categorii de vârstă: speranţa de viaţă sănătoasă la naştere (sub 1 an de Ungaria zile) şi speranţa de viaţă sănătoasă la vârsta de 65 de ani, separat pentru ambele sexe. România Estonia Letonia Lituania 14 STAREA DE SĂNĂTATE A POPULAŢIEI DIN ROMÂNIA ÎN CONTEXT EUROPEAN 287 Figura 4 prezintă valorile speranţei de viaţă la naştere şi ale speranţei de viaţă sănătoasă la naştere pentru statele membre ale UE. Valorile pentru femei şi bărbaţi pentru aceşti indicatori sunt ilustrate în Tabelul 1 din Anexă. „În general, o creştere a speranţei de viaţă este acompaniată de a creştere, redusă totuşi, a speranţei de viaţă sănătoasă. Totuşi, nu a fost observată o reducere a diferenţei dintre speranţa de viaţă şi speranţa de viaţă sănătoasă, în unele ţări, această diferenţă chiar a crescut” (European Commission, 2009: 137). Inegalitatea între femei şi bărbaţi se păstrează, în general, şi în cazul speranţei de viaţă sănătoasă, dar diferenţele nu sunt atât de mari precum la speranţa de viaţă, în unele ţări fiind fie inexistentă, fie în curs de reducere (ibidem). „În timp ce, în cazul bărbaţilor, numărul anilor de viaţă sănătoasă a crescut, în medie, în toate ţările, în cazul femeilor schimbările au fost foarte mici sau nu s-au cunoscut îmbunătăţiri în ultimul deceniu. Astfel, chiar dacă femeile trăiesc mai mult, ele îşi petrec o mai mare parte din viaţă având o dizabilitate” (ibidem). MORTALITATEA INFANTILĂ ÎN ROMÂNIA 5 Rata mortalităţii infantile reprezintă un indicator complex al stării de sănătate al unei populaţii, „reflectând în ce măsură îngrijirea medicală la care majoritatea populaţiei are acces asigură o stare de sănătate bună” (Voicu, 2005: 80). Figura 5 Rata mortalităţii infantile în România, în perioada 1990–2008, în funcţie de mediile rezidenţiale Sursa: Tempo, INS, 2009. 5 Rata mortalităţii infantile – indicator care măsoară mortalitatea în rândul copiilor cu vârsta sub 1 an. Se calculează prin raportarea decedaţilor în vârstă de sub 1 an la 1 000 născuţi-vii (definiţie INS). 288 COSMINA-ELENA POP 15 După 1990, rata mortalităţii infantile a scăzut în mod constant. Dacă în 1990, rata mortalităţii infantile în România era 26,9 nou-născuţi decedaţi sub un an la 1 000 de născuţi vii, valoarea ratei pentru 2008 era de 11‰. Pe parcursul întregii perioade 1990–2008, s-a menţinut o inegalitate între mediul urban şi rural în ceea ce priveşte rata mortalităţii infantile, în rural mortalitatea infantilă fiind mai ridicată. În 2008, rata mortalităţii infantile în mediul urban era de 8,5‰, în timp ce în mediul rural era de 14‰. Mortalitatea infantilă se diferenţiază şi în funcţie de regiunile de dezvoltare, regiunea Bucureşti-Ilfov având cea mai scăzută rată (7‰), iar cea mai ridicată rată fiind înregistrată în de Sud-Est (13‰). În anul 2008, cea mai ridicată valoare a mortalităţii infantile a fost înregistrată în judeţul Caraş-Severin (18,9‰), iar cea mai scăzută în Municipiul Bucureşti (6,4‰) (TEMPO, INS, 2009). POZIŢIA ROMÂNIEI ÎNTRE ŢĂRILE EUROPENE ÎN CEEA CE PRIVEŞTE MORTALITATEA INFANTILĂ Între statele membre ale Uniunii Europene, România este ţara cu cea mai ridicată rată a mortalităţii infantile. Conform Eurostat (2009), în anul 2007, cea mai ridicată rată a mortalităţii infantile în statele membre ale Uniunii Europene a fost înregistrată în ţara noastră (12‰), fiind urmată de Bulgaria (9,2‰) şi Letonia (8,7‰). Cele mai mici valori pentru acest indicator au fost înregistrate în Luxemburg (1,8‰), Suedia (2,5‰), Finlanda (2,7‰) şi Slovenia (2,8‰) (vezi Tabelul 1 din Anexă). Doar în Turcia, ţară candidată la UE, rata mortalităţii infantile avea valoarea de 15,6‰ în 2007, depăşind, astfel, România (Eurostat-database, 2009). Din punctul de vedere al ratei mortalităţii infantile, ţara noastră se situează mai aproape de Rusia şi fostele state sovietice din estul Europei şi Asia. Pentru anul 2008, Rusia avea o rată a mortalităţii infantile de 8,4‰, Ucraina 9,9‰, Armenia 10,7‰, Azerbaijan 10,2‰, Republica Moldova 12,1‰, iar Georgia 17‰ (idem). În anul 2006, rata mortalităţii infantile din România (13,9‰) era de aproape trei ori mai mare decât media indicatorului pentru UE27 (4,7‰). RATE DE MORTALITATE ÎN ROMÂNIA După 1990, România nu a înregistrat progrese în ceea ce priveşte mortalitatea 6 generală, ratele de mortalitate rămânând la un nivel ridicat, chiar mai mari decât valorile din 1990. În perioada 1990–2008, ratele de mortalitate au crescut, având numeroase fluctuaţii şi cunoscând două vârfuri (1995–1997 şi 2002–2003). În 2008, valoarea ratei mortalităţii era de 11,8‰ la nivelul întregii populaţii, 12,9‰ pentru bărbaţi şi 10,7‰ pentru femei, faţă de 1990, când pentru întreaga populaţie, 6 Numărul de persoane decedate la 1 000 de locuitori. 16 STAREA DE SĂNĂTATE A POPULAŢIEI DIN ROMÂNIA ÎN CONTEXT EUROPEAN 289 rata mortalităţii era de 10,6‰, iar pentru bărbaţi 11,5‰ şi pentru femei 9,8‰ (Tempo, INS, 2009). În România se păstrează inegalităţi ridicate între ratele de mortalitate în funcţie de gen, mediul de rezidenţă, regiuni de dezvoltare, judeţe şi grupe de vârstă. Bărbaţii au rate de mortalitate mai ridicate decât femeile, precum şi mediul rural faţă de mediul urban. Evident, ratele de mortalitate cresc o dată cu înaintarea în vârstă, deşi ratele de mortalitate pentru grupa de vârstă 0–4 ani rămân încă la un nivel foarte ridicat, comparabile cu cele pentru grupa de vârstă 40–44 ani (idem). În anul 2008, ratele de mortalitate au avut cele mai crescute valori în regiunile de dezvoltare Sud-Muntenia (13‰) şi Sud-Vest Oltenia (12,9‰), iar cele mai scăzute în regiunile din Centru (11‰), Bucureşti-Ilfov şi Nord-Est (11,1‰). Judeţele Iaşi (9,9‰) şi Braşov (10‰) au înregistrat cele mai mici valori ale ratei mortalităţii în 2008, în timp ce judeţele Teleorman (16,8‰) şi Giurgiu (15,7‰) au avut dintre cele mai mari valori ale mortalităţii (idem). Figura 6 Rate de mortalitate generală în perioada 1990–2008, în funcţie de mediile rezidenţiale Sursa: Tempo, INS, 2009. Principala cauză de deces în România este reprezentată de bolile aparatului circulator (boala ischemică a inimii şi boli cerebro-vasculare), rata de mortalitate pentru această cauză fiind mult mai ridicată faţă de celelalte cauze şi având valoarea de 717 (decedaţi la 100 de mii de locuitori) în anul 2007 (INS, 2010). Următoarea cauză de deces se datorează tumorilor, având valoarea de 211,8, urmată, la distanţă destul de mare, de bolile aparatului digestiv (68), a celui respirator (59,2) şi de leziunile traumatice, otrăviri şi alte cauze externe (57,7) (INS, 2010). 290 COSMINA-ELENA POP 17 MORTALITATEA ÎN UNIUNEA EUROPEANĂ Şi în ceea ce priveşte mortalitatea, România se plasează alături de statele baltice şi Bulgaria, între ţările cu mortalitatea cea mai ridicată din UE. Pentru anul 2007, datele Eurostat (2009) pentru România indică 979,1 persoane decedate la 100 de mii de locuitori, ţara noastră fiind precedată de Lituania, Letonia şi Bulgaria, cu peste 1 000 de persoane decedate şi urmată îndeaproape de Ungaria şi Estonia. Ţările cu cea mai scăzută mortalitate sunt Italia, Franţa, Spania şi Suedia, cu sub 550 de persoane decedate la 100 de mii de locuitori, având deci ratele de mortalitate aproape la jumătate faţă de statele cu cea mai ridicată mortalitate din UE (Eurostat-database 2009) (vezi Tabelul nr. 1 din Anexă). În UE27, bolile sistemului circulator, în special cele cardiovasculare şi cancerul, reprezintă principalele cauze de deces (European Commission, 2009). Mortalitatea în cazul bărbaţilor este mai ridicată decât cea a femeilor, în toate statele membre ale UE. În 2006, bolile cardiovasculare reprezentau 38% dintre decesele în cazul bărbaţilor şi 45% dintre decesele în cazul femeilor. În acelaşi an, următoarea cauză de deces este reprezentată de cancer, cu 28% dintre decesele survenite la bărbaţi şi 22% dintre decesele în cazul femeilor (idem). Următoarele cauze de deces sunt datorate bolilor aparatului respirator (8% din numărul total de decese) (idem). CAZURI DE ÎMBOLNĂVIRI ÎN ROMÂNIA Unul dintre indicatorii care pot contribui la descrierea stării de sănătate a populaţiei din România este numărul de pacienţi ieşiţi din spital, pe clase de boli, în sistemul majoritar de stat, raportat de INS atât în baza de date Tempo, cât şi în Anuarul Statistic al României, datele disponibile fiind din 1993. În perioada 1993–2007, numărul de pacienţi externaţi din spital a cunoscut numeroase fluctuaţii. Din 1998, numărul a depăşit patru milioane de persoane, cunoscând un vârf în perioada 2000–2001 şi apoi o scădere lentă până în 2007, fără 7 (vezi Tabelul nr. 2 din Anexă). În perioada 1993– a ajunge la nivelul din 1993 2007, cei mai mulţi pacienţi externaţi din spital au fost pentru următoarele grupe de boli: boli ale aparatului respirator, boli ale aparatului circulator, boli ale aparatului digestiv şi pentru sarcină, naştere şi lăuzie (Tabelul nr. 2 din Anexă). În anul 2007, cele mai frecvente cauze pentru care românii au fost internaţi în spital sunt cele care ţin de bolile aparatului respirator (616 mii de persoane), bolile aparatului circulator (609 mii de persoane), boli ale aparatului digestiv (464 mii de persoane), alte cauze (459 de mii de persoane), pentru sarcină, naştere sau lăuzie (384 de mii de persoane) şi pentru tumori (325 de mii de persoane). Pentru toate clasele de boli, faţă de 1993, numărul pacienţilor a crescut. Pentru unele clase de boli, numărul pacienţilor externaţi a fluctuat, cunoscând un vârf situat în perioada 2000–2003 şi apoi o scădere lentă. Pentru alte clase de boli, numărul pacienţilor externaţi în 2007 este aproape dublu sau chiar mai ridicat faţă de cel 7 Datele pentru acest indicator sunt disponibile începând cu 1993. 18 STAREA DE SĂNĂTATE A POPULAŢIEI DIN ROMÂNIA ÎN CONTEXT EUROPEAN 291 înregistrat în 1993. Numărul pacienţilor externaţi pentru boli endocrine, de nutriţie şi metabolism s-a dublat în 2007, faţă de 1993. La fel, pentru numărul pacienţilor externaţi pentru malformaţii congenitale şi anomalii cromozomiale (raportul între 2007 şi 1993 este de 1,8) şi cei externaţi pentru tumori (raportul este tot 1,8). Numărul pacienţilor externaţi pentru afecţiuni cu origine în perioada perinatală s-a triplat în 2007 faţă de 1993. O creştere semnificativă s-a înregistrat şi pentru bolile aparatului circulator, raportul între numărul pacienţilor raportat în 2007 faţă de 1993 fiind de 1,5 (vezi Figura 7 şi Tabelul 2 din Anexă). Figura 7 Numărul de pacienţi ieşiţi din spital în România, în anii 1993 şi 2007 (mii de persoane) Sursa: Tempo, INS, 2009. Acest indicator, precum şi indicatorul privind noile cazuri de îmbolnăvire, pe clase de boli, declarate de medicii de familie (furnizat tot de INS în Anuarul Statistic al României), prezintă două dezavantaje: primul se referă la modul de raportare, şi anume, numărul absolut al cazurilor de pacienţi externaţi raportat la numărul absolut al cazurilor de îmbolnăvire, fără a fi calculat ca rată, în condiţiile în care populaţia României a cunoscut numeroase fluctuaţii după 1990. Cel de-al doilea dezavantaj este faptul că aceşti indicatori se referă la cazurile de apelare a sistemului public medical, cunoscându-se faptul că numeroase persoane nu apelează la serviciile de îngrijire a sănătăţii, din motive diferite (lipsa resurselor financiare, lipsa asigurărilor medicale etc.). În UE27, numărul pacienţilor externaţi din spital a variat, în 2005, de la mai puţin de 7 000 (la 100 de mii de locuitori) în Cipru şi Malta, la peste 20 000 de pacienţi (la 100 000 de locuitori) în Bulgaria, Republica Cehă, Germania, Lituania, 292 COSMINA-ELENA POP 19 Ungaria, Austria, România şi Finlanda (European Commission, 2009). Deşi aceste date ilustrează starea de sănătate în statele membre, ele reflectă, parţial, şi diferenţe de organizare a serviciilor de îngrijire a sănătăţii (idem). Cele mai frecvente cazuri de externări în UE27 sunt datorate bolilor cardiovasculare, bolilor sistemului digestiv, cancerului şi cauzelor externe (idem). EVALUAREA SUBIECTIVĂ A STĂRII DE SĂNĂTATE Importanţa sănătăţii pentru o calitate a vieţii ridicată A avea o stare bună de sănătate constituie unul dintre factorii cei mai importanţi pentru o calitate a vieţii ridicată, după cum s-a evidenţiat în studii anterioare. În cercetarea Eurobarometrului 2002 (CCEB şi Standard Eurobarometer 52.1) respondenţii au fost rugaţi să numească cei mai importanţi trei factori care contribuie cel mai mult la calitatea vieţii lor în prezent, având posibilitatea de a alege din 16 itemi. Majoritatea europenilor au menţionat răspunsul „a avea o stare bună de sănătate” (Alber şi Fahey, 2004). 75% dintre cetăţenii UE15 şi 65% dintre cetăţenii din ţările candidate şi în curs de aderare în anul 2002 au optat pentru sănătate (Delhey, 2004). Figura 8 Procentul cetăţenilor europeni care au considerat sănătatea ca fiind „foarte importantă” pentru calitatea vieţii lor Sursa: EQLS 2007 (pentru calcule au fost utilizate weight-urile pentru întregul eşantion de 31 de ţări). Q41. Vă voi citi o listă de lucruri pe care unii oameni o consideră a fi importante pentru calitatea vieţii lor. Vă rog să îmi spuneţi cât de important este fiecare dintre aceste pentru calitatea vieţii dvs.: O educaţie bună; O slujbă bună; Un standard de viaţă bun; O locuinţă bună; O viaţă de familie bună; O sănătate bună; O viaţă socială bună. Variantele de răspuns: 1. Foarte important; 2. Important; 3. Nici important, nici neimportant; 4. Neimportant; Deloc important. 20 STAREA DE SĂNĂTATE A POPULAŢIEI DIN ROMÂNIA ÎN CONTEXT EUROPEAN 293 8 În EQLS 2007, subiecţii au evaluat importanţa unor domenii pentru calitatea vieţii lor. Respondenţii au indicat cât de importante sunt următoarele aspecte: „a avea o educaţie bună”, „a avea o slujbă bună”, „a avea un standard de viaţă bun”, „a avea o locuinţă bună”, „a avea o viaţă de familie bună”, „a avea o sănătate bună” şi „a avea o viaţă socială bună”, pe o scală cu cinci grade de intensitate (1 – „foarte important” şi 5 – „deloc important”). 81,7% dintre cetăţenii UE27 şi 83,4% dintre cetăţenii NMS12 au apreciat că o stare bună de sănătate este „foarte importantă” pentru calitatea vieţii lor. 84,6% dintre români au considerat foarte importantă starea de sănătate pentru calitatea vieţii lor. Figura 8 prezintă statele europene în funcţie de importanţa acordată sănătăţii de către cetăţenii lor, iar în Tabelul nr. 4 din Anexă sunt prezentate şi aprecierile importanţei celorlalte domenii ale vieţii. EVALUAREA STĂRII DE SĂNĂTATE A POPULAŢIEI DIN ROMÂNIA, ÎN CONTEXT EUROPEAN O stare bună de sănătate reprezintă un element esenţial pentru calitatea vieţii, atât la nivel individual cât şi la nivel societal. A avea o stare bună de sănătate este o dimensiune importantă a bunăstării individuale, influenţând capacitatea oamenilor de a-şi desfăşura activitatea şi de a-şi atinge ţelurile (Saraceno şi Keck, 2004) şi modalitatea în care aceştia îşi evaluează viaţa. Evaluarea propriei stări de sănătate reprezintă un indicator de rezultat, care reflectă, în acelaşi timp, starea personală de sănătate precum şi aşteptările privind starea de sănătate (Mărginean şi alţii, 2006, Precupeţu, 2008). „Evaluarea subiectivă de către o persoană a propriei stări de sănătate este un element important al calităţii generale a vieţii sale” (Anderson, 2004: 56). Evaluarea propriei stări de sănătate s-a dovedit a fi o măsură bună pentru starea de sănătate şi utilizată în numeroase cercetări, împreună cu auto-raportarea unei boli cronice sau dizabilităţi (idem). În primii ani de tranziţie, evaluarea stării de sănătate de către populaţia din România s-a degradat foarte repede şi a rămas la un nivel scăzut până în 1999. În 2003 şi 2006, datele indică o îmbunătăţire a percepţiei asupra stării de sănătate. Datele de percepţie asupra stării de sănătate descrise de Diagnoza Calităţii Vieţii se suprapun destul de bine peste starea de sănătate a populaţiei descrisă de evoluţia indicatorilor obiectivi prezentaţi în secţiunea anterioară a capitolului. În 2004, I. Mărginean, I. Precupeţu şi A. M. Preoteasa observau, de asemenea, corelaţia dintre datele de evaluare a sănătăţii şi datele obiective şi considerau starea de sănătate ca un element critic al calităţii vieţii. „Poziţia pe care oamenii o ocupă în structura socială influenţează starea personală de sănătate şi, în consecinţă, evaluarea pe care aceştia o fac acestui domeniu” (Precupeţu, 2008: 142). 8 European Quality of Life Survey s-a desfăşurat în 2007, în 31 de ţări europene (cele 27 ţări membre ale UE, Norvegia şi ţările candidate la UE: Turcia, Croaţia, Fosta Republică Iugoslavă a Macedoniei). 294 COSMINA-ELENA POP 21 Figura 9 Evaluarea propriei stări de sănătate 1990–2006 (%) Sursa: Diagnoza Calităţii Vieţii, 1990–1999, 2003, 2006. Notă: În viaţă fiecăruia intervin o mulţime de condiţii şi împrejurări. Ele pot fi mai bune sau mai puţin bune. Mai jos sunt menţionate o serie de asemenea aspecte. Vă rugăm să le caracterizaţi, în ceea ce vă priveşte, încercuind cifra corespunzătoare: Sănătatea dvs. Variantele de răspuns pentru această întrebare sunt: 1. foarte proastă, 2. proastă, 3. satisfăcătoare, 4. bună şi 5. foarte bună. Pentru figură au fost folosite împreună variantele de răspuns „foarte proastă şi proastă” şi „bună şi foarte bună”. Statutul socioeconomic (nivelul educaţional, statutul ocupaţional, nivelul veniturilor), genul, vârsta şi mediul rezidenţial sunt factori care contribuie la evaluarea diferenţiată a propriei stări de sănătate. Influenţa acestor factori a fost evidenţiată în rezultatele mai multor studii de calitatea vieţii: Diagnoza Calităţii Vieţii (2006), EQLS (2003, 2007), EB66.2 (2006) şi altele. Diferenţele de gen în evaluarea stării de sănătate sunt semnificative statistic, femeile apreciindu-şi starea de sănătate ca fiind mai proastă decât a bărbaţilor. Acest fapt poate fi explicat prin faptul că femeile petrec mai mult timp într-o stare de boală, având o prevalenţă mai ridicată a bolilor cronice (Alber şi Kohler, 2004), după cum dovedesc şi indicatorii obiectivi. „Sarcina şi copiii pot avea o influenţă negativă asupra stării de sănătate şi asupra numărului de zile petrecute în incapacitate de a avea o viaţă de muncă şi socială activă” (Precupeţu, 2008: 142). Înaintarea în vârstă este asociată cu o evaluare mai negativă a stării de sănătate (Precupeţu, 2008). Influenţa vârstei în evaluarea stării de sănătate a fost evidenţiată în cercetări precum Diagnoza Calităţii Vieţii (2006), EQLS (2003, 2007), EB66.2 (2006). În toate statele membre ale UE, înaintarea în vârstă afectează negativ evaluarea stării de sănătate şi creşte autoraportarea unei dizabilităţi, dar diferenţe mai ridicate între categoriile de vârstă 18–34 ani şi peste 65 de ani sunt înregistrate în cadrul noilor state membre din 2000 şi 2007 (Anderson, 2004, Anderson şi alţii, 22 STAREA DE SĂNĂTATE A POPULAŢIEI DIN ROMÂNIA ÎN CONTEXT EUROPEAN 295 2009). „Vârsta este în mod clar un factor puternic în ceea ce priveşte evaluarea stării de sănătate, dar datele subliniază rolul important al situaţiei socioeconomice: nivelul educaţional, neocuparea şi venitul” (Anderson, 2004: 57). Cu cât nivelul educaţional este mai ridicat, cu atât aprecierea sănătăţii este mai bună (Precupeţu, 2008). „Nivelul educaţional este un factor important care influenţează stilul de viaţă, oportunităţile şi conştientizarea riscurilor: oamenii mai educaţi îşi evaluează mai bine starea de sănătate” (European Commission, 2003 apud Anderson, 2004: 57). Rolul nivelului educaţional a fost evidenţiat, de asemenea, în cercetările menţionate anterior. Categoriile ocupaţionale cu evaluările cele mai bune cu privire la starea de sănătate sunt cele ale elevilor şi studenţilor, urmaţi de persoanele cu ocupaţii cu studii superioare (Precupeţu, 2008). Pentru prima categorie, „vârsta este o altă variabilă care însoţeşte ocupaţia şi poate explica evaluările pozitive, dar şi stilul de viaţă, poziţia în ciclul vieţii etc.” (Precupeţu, 2008: 142). Persoanele cu ocupaţii cu studii superioare beneficiază de resurse economice pentru a-şi îngriji starea de sănătate şi de un acces mai uşor la servicii şi informaţii medicale, dar în acelaşi timp sunt preocupaţi de a adopta stiluri de viaţă sănătoase (Anderson, 2004, Alber şi Kohler, 2004 apud Precupeţu, 2008). Venitul reprezintă un factor important în determinarea evaluării stării de sănătate. Cu cât veniturile de care dispune o persoană sunt mai mari, cu atât evaluarea stării de sănătate este mai pozitivă. Persoanele ale căror venituri familiale se situează în ultima quartilă de venit îşi apreciază cel mai slab starea de sănătate, cercetări precum Diagnoza Calităţii Vieţii (2006), EQLS (2003, 2007), EB66.2 (2006) evidenţiind această relaţie. Relaţia dintre venit şi evaluarea stării de sănătate este prezentă atât la nivel individual, cât şi la nivel naţional. În toate statele membre şi candidate ale UE, relaţia este prezentă, dar mai puternică în cele cu venituri mici (Alber şi Kohler, 2004 apud Mărginean şi alţii, 2006). În numeroase state ale UE, mediul de rezidenţă nu constituie un factor important în evaluarea stării de sănătate. Mediul de rezindenţă devine mai important în statele în care diferenţele dintre urban şi rural sunt mari, precum este cazul României şi Bulgariei. În România, subiecţii din mediul urban au evaluări mult mai bune asupra stării de sănătate faţă de cei din rural (Precupeţu, 2008). În ceea ce priveşte evaluarea stării de sănătate, românii sunt printre cetăţenii europeni care îşi evaluează destul de slab starea de sănătate, 53,6% dintre aceştia apreciindu-şi starea de sănătate ca fiind „bună şi foarte bună”, faţă de 56,8% dintre cetăţenii NMS12 sau 69,9% dintre cetăţenii UE15 (vezi Figura 10 şi Tabelul nr. 3 din Anexă). Deşi românii îşi evaluează starea de sănătate destul de slab faţă de ceilalţi europeni, ei declară într-o mică măsură existenţa unei afecţiuni cronice, fizice sau psihice, sau a unui handicap. Doar 15,6% dintre români au menţionat existenţa unei afecţiuni cronice fizice sau psihice, sau a unui handicap, situându-se, astfel, alături de Italia, Irlanda, Spania şi Malta, între statele europene cu cea mai mică raportare a acestor afecţiuni. În topul ţărilor cu o raportare a afecţiunilor cronice/ handicap se află Danemarca, Belgia, Letonia, Estonia şi Finlanda, cu peste 30% dintre cetăţenii (Tabelul nr. 3 din Anexă). 296 COSMINA-ELENA POP 23 Figura 10 Evaluarea stării de sănătate ca fiind „bună şi foarte bună” de către cetăţenii statelor membre ale UE (%) Sursa: EQLS 2007 (pentru calcule au fost utilizate weight-urile pentru întregul eşantion de 31 de ţări). Q43. În general, aţi spune că sănătatea dvs. este: 1. Foarte bună; 2. Bună; 3. Satisfăcătoare; 4. Proastă; 5. Foarte proastă; 6. Nu ştiu. Diferenţele între raportarea unei afecţiuni cronice sau a unui handicap şi evaluarea stării de sănătate pune în lumină rolul diferenţelor culturale în ceea ce priveşte accepţiunea stării de boală de la o ţară la alta. De aceea, între persoanele care au menţionat existenţa unei afecţiuni cronice sau a unui handicap, românii se află printre europenii care percep cele mai multe limitări în activităţile zilnice (Tabelul 3 din Anexă). Sănătatea mentală, ca factor care favorizează prezenţa bolii (Anderson şi alţii, 2009), reprezintă o nouă dimensiune abordată în domeniul sănătăţii în cercetarea EQLS din 2007. Sănătatea mentală a fost măsurată prin intermediul Indicelui de Sănătate Mentală dezvoltat de WHO (idem). Indicele utilizat în EQLS 2007 este un indice scurt, dar valid, cunoscut şi sub denumirea de WHO-5 (WHO, 1998 apud Layte şi alţii, 2010). Subiecţii au indicat starea din ultimele două săptămâni prin intermediul următorilor itemi: 1. M-am simţit voios şi într-o starea de spirit bună; 2. M-am simţit calm şi relaxat; 3. M-am simţit activ şi energic; 4. Mă trezesc ca nou şi odihnit; 5. Viaţa mea zilnică a fost plină de lucruri care mă interesează. Indicele sănătăţii mentale se calculează însumând scorurile pentru fiecare item (0 – În nici un moment, 1 – O parte din timp; 2 – Mai puţin de jumătate din timp; 3 –Mai mult de jumătate din timp; 4 – Mai tot timpul; 5 – Tot timpul), obţinându-se un scor între 0 şi 25. Acesta urmează a fi înmulţit cu 4, scorul final luând valori între 0 şi 100 (Anderson şi alţii, 2009). Un indice cât mai aproape de 100 indică o stare de sănătate mentală foarte bună. Figura 11 prezintă ierarhia ţărilor europene în funcţie de indexul sănătăţii mentale. România ocupă, în funcţie de acest criteriu, penultima poziţie între statele 24 STAREA DE SĂNĂTATE A POPULAŢIEI DIN ROMÂNIA ÎN CONTEXT EUROPEAN 297 UE27, fiind precendată de Malta şi urmată îndeaproape de Letonia şi Bulgaria (vezi şi Tabelul nr. 3 din Anexă). Figura 11 Indexul sănătăţii mentale în statele membre ale UE (medii) Sursa: EQLS 2007 (pentru calcule au fost utilizate weight-urile pentru întregul eşantion de 31 de ţări). Notă: Indicele sănătăţii mentale se calculează însumând scorurile pentru fiecare item (0 – În nici un moment, 1 – O parte din timp; 2 – Mai puţin de jumătate din timp; 3 – Mai mult de jumătate din timp; 4 – Mai tot timpul; 5 – Tot timpul), obţinându-se un scor între 0 şi 25. Acesta urmează a fi înmulţit cu 4, scorul final luând valori între 0 şi 100. Itemii care formează indicele sunt următorii: 1. M-am simţit voios şi într-o stare de spirit bună; 2. M-am simţit calm şi relaxat; 3. M-am simţit activ şi energic; 4. Mă trezesc ca nou şi odihnit; 5. Viaţa mea zilnică a fost plină de lucruri care mă interesează. R. Layte, B. Maître şi Ch. T. Whelan (2010) evidenţiază relaţia dintre starea de sănătate mentală şi o serie de factori, precum condiţiile de viaţă (date de nivelul veniturilor şi a deprivării materiale), gen, statut marital, nivelul educaţional, statutul economic, clasa socială şi starea fizică de sănătate. SATISFACŢIA FAŢĂ DE STAREA DE SĂNĂTATE Satisfacţia faţă de starea de sănătate este strâns asociată cu evaluarea propriei stări de sănătate şi cu autoraportarea existenţei unei boli cronice sau dizabilităţi. Persoanele care îşi evaluează negativ starea de sănătate sunt mai puţin satisfăcute faţă de propria sănătate. De asemenea, cei care au raportat existenţa unei boli cronice sau dizabilităţi au un nivel mai scăzut al satisfacţiei faţă de starea de sănătate (Anderson, 2004). Satisfacţia faţă de sănătate este relaţionată şi cu factorii care determină starea de sănătate, precum şi evaluarea acesteia: genul, vârsta, nivelul educaţional, statutul ocupaţional şi nivelul venitului (Anderson, 2004, Precupeţu, 2008, Anderson şi alţii, 2009). 298 COSMINA-ELENA POP 25 Figura 12 Satisfacţia faţă de starea de sănătate în statele membre ale UE (medii) Sursa: EQLS 2007 (pentru calcule au fost utilizate weight-urile pentru întregul eşantion de 31 de ţări). Q40. Pe o scală de la 1 la 10, îmi puteţi spune cât de satisfăcut sunteţi cu fiecare dintre itemii următori, unde 1 înseamnă foarte nesatisfăcut şi 10 înseamnă foarte satisfăcut? f. Sănătatea dvs. În ceea ce priveşte satisfacţia faţă de starea proprie de sănătate, românii ocupă o poziţie mai favorabilă decât cea dată de evaluarea stării de sănătate, media României (7,2) fiind mai ridicată decât media NMS12 (7). Relaţia dintre starea de sănătate şi satisfacţia faţă de viaţă a fost evidenţiată în EQLS (2003, 2007). „Dacă a fi sănătos înseamnă, în general, a avea o satisfacţie ridicată cu viaţa, existenţa bolii are un impact semnificativ negativ asupra modului în care oamenii îşi evaluează viaţa. Aceia care suferă de o boală de lungă durată se declară mult mai puţin satisfăcuţi cu viaţa lor decât media” (Mărginean şi alţii, 2006: 65). CONCLUZII După o rapidă degradare la începutul anilor 1990, starea de sănătate a populaţiei din România a cunoscut o îmbunătăţire, începând cu 1999–2000. În ceea ce priveşte evaluarea stării de sănătate, poziţia României subliniază o stare de sănătate precară şi din punct de vedere al percepţiei, situându-se alături de statele baltice şi Bulgaria, între ţările în care oamenii îşi evaluează mai slab sănătatea. Ierarhia ţărilor europene din punct de vedere subiectiv nu o reproduce pe cea a indicatorilor obiectivi, evidenţiind faptul că indicatorii de evaluare şi satisfacţie, ca indicatori de output, înglobează valori şi aşteptări ale oamenilor cu privire la sănătate. Atât indicatorii obiectivi, cât şi cei subiectivi situează România printre statele UE cu o stare slabă de sănătate. Datele indică sănătatea ca un domeniul cheie care necesită intervenţie prin politici sociale, pentru îmbunătăţirea sănătăţii la nivel naţional şi reducerea inegalităţilor din populaţie. 26 STAREA DE SĂNĂTATE A POPULAŢIEI DIN ROMÂNIA ÎN CONTEXT EUROPEAN 299 BIBLIOGRAFIE 1. Alber, J., Köhler, U., Health and care in an enlarged Europe, Luxembourg, Office for Official Publications of the European Commission, 2004 [Electronic version]. Disponibil online la http://www.eurofound.europa.eu/pubdocs/2003/107/en/1/ef03107en.pdf. 2. Anderson, R., Health and health care, in Fahey, T., Maître, B., Whelan, Ch., Anderson, R., Domanski, H., Ostrowska, A., Olagnero, M. and Saraceno, C., Quality of life in Europe. First European Quality of Life Survey 2003, Luxembourg, Office for Official Publications of the European Communities, 2004, pp. 55–62 [Electronic version]. Disponibil online la http://www.eurofound. europa.eu/pubdocs/2004/105/en/1/ef04105en.pdf. 3. Anderson, R., Mikuliç, B., Vermeylen, G., Lyly-Yrjanainen, M., Zigante, V., Second European Quality of Life Survey: Overview, Luxembourg, Office for Official Publications of the European Commission, 2009 [Electronic version]. Disponibil online la http://www.eurofound. europa.eu/pubdocs/2009/02/en/1/EF0902EN.pdf. 4. Delhey, J., Life satisfaction in an enlarged Europe, Luxembourg, Office for Official Publications of the European Commission, 2004 [Electronic version]. Disponibil online la http://www.eurofound. europa.eu/pubdocs/2003/108/en/1/ef03108en.pdf. 5. Doboş, C., Finanţarea sistemelor de sănătate în ţările Uniunii Europene. România în context european, în „Calitatea Vieţii” nr. 1–2, 2008, pp. 107–123. 6. Doboş, C., Accesul populaţiei la serviciile publice de sănătate, în „Calitatea Vieţii” nr. 3–4, 2003, pp. 3–14. 7. Doboş, C., Dificultăţi de acces la serviciile publice de sănătate în România, în „Calitatea Vieţii” nr. 1–2/2006, pp 7–24. 8. Fahey, T., Nolan, B., Whelan, Ch.T., Monitoring quality of life in Europe, Luxembourg, Office for Official Publications of the European Commission, 2003 [Electronic version]. Disponibil online la http://www.eurofound.europa.eu/pubdocs/2002/108/en/1/ef02108en.pdf. 9. Layte, R., Maître, B., Whelan, Ch. T., Second European Quality of Life Survey: Living conditions, social exclusion and mental well-being, Luxembourg, Office for Official Publications of the European Commission, 2010 [Electronic version]. Disponibil online la http://www.eurofound.europa.eu/pubdocs/ 2009/88/en/2/EF0988EN.pdf. 10. Mărginean, I., Precupeţu, I., Tsanov, V., Preoteasa, A.M., Voicu, B., First European Quality of Life Survey: Quality of life in Bulgaria and Romania, Luxembourg, Office for Official Publications European Communities, 2006 [Electronic version]. Disponibil online la http://www. eurofound.europa.eu/pubdocs/2006/67/en/1/ef0667en.pdf 11. Mărginean, I., Precupeţu, I. (coord.), Calitatea vieţii şi dezvoltarea durabilă. Politici de întărire a coeziunii sociale, Bucureşti, Editura Expert – CIDE, 2008. 12. Mărginean, I., Precupeţu, I., Preoteasa, A. M., Puncte de suport şi elemente critice în evoluţia calităţii vieţii în România, în „Calitatea Vieţii” nr. 1–2, 2004, pp. 1–20. 13. Phillips, D., Quality of Life. Concept, policy and practice, New York, Routledge, 2006. 14. Precupeţu, I., Evaluări ale protecţiei sociale şi îngrijirii sănătăţii, în Mărginean, I., Precupeţu, I. (coord.), Calitatea vieţii şi dezvoltarea durabilă. Politici de întărire a coeziunii sociale, Bucureşti, Editura Expert – CIDE, 2008, pp 137–146. 15. Preoteasa, A. M., Cercetarea politicilor sociale. Aspecte metodologice, Iaşi, Editura Lumen, 2009. 16. Rose, R., Newton, K., Second European Quality of Life Survey: Evaluating the quality of society and public services, Luxembourg, Office for Official Publications of the European Commission, 2010 [Electronic version]. Disponibil online la http://www.eurofound.europa.eu/ pubdocs/2009/110/en/1/EF09110EN.pdf. 17. Saraceno, C., Keck, W., Introduction, în Fahey, T., Maître, B., Whelan, Ch., Anderson, R., Domanski, H., Ostrowska, A., Olagnero, M., Saraceno, C., Alber, J., Delhey, J., Keck, W., and Nauenburg, R., Quality of life in Europe. First European Quality of Life Survey 2003, Luxembourg, Office for Official Publications of the European Communities, 2004, pp. 1–3 [Electronic version]. Disponibil online la http://www.eurofound.europa.eu/pubdocs/2004/105/en/1/ef04105en.pdf. 18. Sen, A., Capability and Well-Being, în Nussbaum, M., Sen, A. (eds.), The Quality of Life, Oxford, Claredon Press, 1993, pp. 30–53. 300 COSMINA-ELENA POP 27 19. Sirgy, J. M., Michalos, A. C., Ferriss, A. L., Easterlin, R., Patrick, D., Pavot, W., The quality of life (QOL) research movement: past, present, and future, în Social Indicators Research 76, no 3, May 2006, pp. 343–466 [Electronic version]. Disponibil online la http://www.springerlink. com/content/82782838127h5np0/?p=423c9cd21c034434a0a45ed39262f814&pi=0. 20. Vander Zanden, J., W., The Social Experience. An Introduction to Sociology (second edition), New York, McGraw-Hill Publishing Company, 1998/1990. 21. Verkerk, M. A., Busschbach, J. J. V., Karssing, E. D., Health-related quality of life research and capabilty approach of Amartya Sen, in „Quality of Life Research” no 10, 2001, pp. 49–55. 22. Vlădescu, C., Indicatori ai stării de sănătate, în Pop, L. M. (coord.), Dicţionar de politici sociale, Bucureşti, Editura Expert, 2002, pp. 376–378. 23. Voicu, B., Capital uman, în Pop, L. M. (coord.), Dicţionar de politici sociale, Bucureşti, Editura Expert, 2002, p. 170. 24. Voicu, B., Penuria Pseudo-Modernă a Postcomunismului Românesc. Volumul II: Resursele, Iaşi, Editura Expert Projects, 2005. Rapoarte 25. *** Anuarul Statistic al României 2007, Bucureşti, Institutul Naţional de Statistică al României, 2008. Disponibil online la http://www.insse.ro/cms/rw/pages/anuarstatistic2007.ro.do. 26. *** Anuarul Statistic al României 2008, Bucureşti, Institutul Naţional de Statistică al României, 2010. Disponibil on line la http://www.insse.ro/cms/rw/pages/anuarstatistic2008.ro.do. 27. *** Closing the gap in a generation: health equity through action on the social determinants of health, Geneva, CSDH, World Health Organizaion, 2008 [Electronic version]. Disponibil online la http://whqlibdoc.who.int/publications/2008/9789241563703_eng.pdf. 28. *** Europe in figures – Eurostat yearbook 2008, Statistical books, Luxembourg, Eurostat, Office for Official Publications of the European Communities, 2008 [Electronic version]. Disponibil online la http://epp.eurostat.ec.europa.eu/cache/ITY_OFFPUB/KS-CD-07-001/EN/KS-CD-07-001-EN.PDF. 29. *** Europe in figures – Eurostat yearbook 2009, Statistical books, Luxembourg, Eurostat, Office for Official Publications of the European Communities, 2009a [Electronic version]. Disponibil online la http://epp.eurostat.ec.europa.eu/cache/ITY_OFFPUB/KS-CD-09-001/EN/KS-CD-09-001-EN.PDF. 30. *** Health statistics – Atlas on mortality in the European Union, Statistical books, Luxembourg, Eurostat, Office for Official Publications of the European Communities, 2009b [Electronic version]. Disponibil online la http://epp.eurostat.ec.europa.eu/cache/ITY_OFFPUB/KS-30-08-357/EN/KS- 30-08-357-EN.PDF. 31. *** Special Eurobarometer 272, Wave 66.2: Health in the European Union – Report, TNS Opinion & Social. This survey was requested by Directorate General SANCO and coordinated by Directorate General COMMUNICATION, 2007 [Electronic version]. Disponibil online la http://ec.europa.eu/public_ opinion/archives/ebs/ebs_272e_en.pdf. 32. *** The Social Situation in the European Union 2008. New Insights into Social Inclusion. Luxembourg, European Commission, Office for Official Publications of the European Communities, 2009 [Electronic version]. Disponibil online la http://epp.eurostat.ec.europa.eu/cache/ITY_OFFPUB/ KE-AG-09-001/EN/KE-AG-09-001-EN.PDF. Baze de date online 33. Eurostat (database), European Commission, 2009. Disponibil online la http://epp.eurostat. ec.europa.eu/portal/page/portal/population/data/database. 34. TEMPO (bază de date), Institutul Naţional de Statistică al României, 2009. Disponibil on line la http://statistici.insse.ro/shop/. 35. TransMONEE 2009 Database, Geneva, UNICEF Regional Office for CEE/CIS, 2009. Disponibil online la http://www.transmonee.org/. Web Site-uri: 36. *** World Health Organization, 2009 – website, http://www.who.int/en/. 28 STAREA DE SĂNĂTATE A POPULAŢIEI DIN ROMÂNIA ÎN CONTEXT EUROPEAN 301 Anexă Tabelul nr. 1 Speranţa de viaţă la naştere, speranţa de viaţă sănătoasă, rata mortalităţii infantile 9 şi rata mortalităţii generale în statele membre UE în anul 2007 Speranţa de viaţă Rata Rata Speranţa de viaţă la sănătoasă la naştere mortalităţii mortalităţii naştere (HLY) 10 infantile generale Total Femei Bărbaţi TotalFemei Bărbaţi Italia 81,6 84,2 78,7 62,4 62,0 62,8 3,7 511,6 Franţa 81,3 84,8 77,6 63,7 64,2 63,1 3,7 521,8 Suedia 81,1 83,1 79,0 67,1 66,6 67,5 2,5 541,3 Spania 81,1 84,3 77,8 63,1 62,9 63,2 3,7 534,2 Olanda 80,4 82,5 78,1 64,7 63,7 65,7 4,1 571,9 Austria 80,4 83,1 77,4 59,8 61,1 58,4 3,7 562,1 Germania 80,1 82,7 77,4 58,6 58,4 58,8 3,9 585,0 Cipru 80,1 82,2 77,9 62,9 62,7 63,0 3,7 583,2 Malta 79,9 82,2 77,5 69,9 70,8 69,0 6,5 589,6 Belgia 79,9 82,6 77,1 63,5 63,7 63,3 4,0 : Irlanda 79,8 82,1 77,4 64,0 65,3 62,7 3,1 601,0 Regatul Unit 79,7 81,8 77,6 65,5 66,2 64,8 4,8 598,7 Finlanda 79,6 83,1 76,0 57,4 58,0 56,7 2,7 602,4 Luxemburg 79,5 82,2 76,7 63,4 64,6 62,2 1,8 614,9* Grecia 79,4 81,8 77,1 66,5 67,1 65,9 3,5 623,1 p UE (27) 79,2 82,2 76,1 : : : : 624,3 Portugalia 79,1 82,2 75,9 57,8 57,3 58,3 3,4 638,5* Slovenia 78,4 82,0 74,7 60,5 62,3 58,7 2,8 669,5 Danemarca 78,4 80,6 76,2 67,4 67,4 67,4 4,0 682,6* Republica Cehă 77,0 80,2 73,8 62,3 63,2 61,3 3,1 767,1 Polonia 75,4 79,8 71,0 59,4 61,3 57,4 6,0 836,3 Slovacia 74,6 78,4 70,6 55,7 55,9 55,4 6,1 917,0 Ungaria 73,6 77,8 69,4 56,3 57,6 55,0 5,9 962,6 România 73,2 76,9 69,7 61,4 62,4 60,4 12,0 979,1 Estonia 73,1 78,8 67,2 52,1 54,6 49,5 5,0 959,6 Bulgaria 73,0 76,7 69,5 : : : 9,2 1028,5 Letonia 71,2 76,5 65,8 52,3 53,7 50,9 8,7 1095,3 Lituania 70,9 77,2 64,9 55,6 57,7 53,4 5,9 1095,8 Sursa: Eurostat-database 2010. Notă: * Datele prezentate în tabel sunt valabile pentru 2006, cele pentru anul 2007 nefiind disponibile încă. : datele nu sunt disponibile p date provizorii c Pentru indicatorul speranţa de viaţă sănătoasă la naştere (HLY), totalul a fost calculat pe baza valorilor indicatorului pentru femei şi bărbaţi. 9 Am optat pentru datele Eurostat 2007, deoarece datele pentru 2008 sunt încă incomplete pentru mai multe state membre. 10 Numărul de persoane decedate la 100 de mii de locuitori. 302 COSMINA-ELENA POP 29 Tabelul nr. 2 Numărul de cazuri de pacienţi ieşiţi din spital, pe clase de boli, în sistemul majoritar de stat (în mii de persoane) 1993 1994 1995 1996 1997 1998 1999 2000 2001 2003 2004 2005 2006 2007 Total 3842 3932 3857 3984 4066 4010 4060 4640 4867 4538 4569 4201 4782 4483 Boli infecţioase şi 219 239 215 209 232 219 223 271 282 266 238 212 228 228 parazitare din care: 55 60 60 61 63 63 60 68 75 66 59 41 43 46 Tuberculoză Tumori 183 194 201 215 225 237 245 316 343 321 327 276 323 325 Boli endocrine, de nutriţie şi 77 81 82 89 92 108 112 132 143 138 154 143 152 152 metabolism din care: Diabet 37 39 41 43 55 62 66 78 85 84 86 72 65 61 zaharat Tulburări mentale 215 236 233 234 246 246 238 273 287 271 265 222 259 253 şi de comportament Boli ale sistemului 185 201 194 203 207 214 215 248 264 252 253 217 249 238 nervos Boli ale aparatului 427 445 459 471 486 492 507 614 646 608 625 560 682 609 circulator din care: Boala 115 137 144 147 151 152 157 181 185 157 141 102 106 121 ischemică a inimii din care: Boli cerebro-62 58 64 63 68 71 74 91 96 100 116 113 144 125 vasculare Boli ale aparatului 595 639 597 656 655 621 676 692 747 691 683 603 649 616 respirator Boli ale aparatului 467 492 493 497 493 489 475 542 566 520 517 448 504 464 digestiv Boli ale aparatului 318 326 329 335 347 335 341 442 410 372 353 307 348 317 genito-urinar Sarcina, naştere şi 447 384 359 382 383 362 343 329 335 263 255 367 407 384 lăuzie Unele afecţiuni a căror origine se 44 47 48 46 48 50 50 48 58 71 104 115 135 126 situează în perioada perinatală Malformaţii congenitale, deformaţii şi 21 20 21 21 22 23 24 26 29 29 33 32 45 38 anomalii cromozomiale Leziuni traumatice, otrăviri şi alte 282 274 278 282 284 274 267 301 318 301 303 277 309 274 consecinţe ale cauzelor externe Alte cauze 362 354 348 344 346 340 344 406 439 435 459 422 492 459 Sursa: Tempo, INS, 2009. 30 STAREA DE SĂNĂTATE A POPULAŢIEI DIN ROMÂNIA ÎN CONTEXT EUROPEAN 303 Tabelul nr. 3 Valorile indicatorilor subiectivi referitori la starea de sănătate în statele membre ale UE (procente şi medii) Aveţi vreo Pe o scală de la 1 la 10, Sunteţi stânjenit afecţiune cronică unde 1 înseamnă foarte în activităţile (v-a cauzat nemulţumit şi 10 Indexul Evaluarea dvs. zilnice de sănătăţii neplăceri o anumită înseamnă foarte mulţumit, stării de această afecţiune mentale perioadă de timp) vă rog să-mi spuneţi cât de sănătate fizică, psihică fizică sau psihică mulţumit sunteţi de 11 sau handicap? sau handicap? următoarele afirmaţii? Bună şi Da, foarte mult foarte bună Da (%) Medii Medii (%) (%) Austria 66,5% 24,80% 15,80% 7,1 59,9 Belgia 66,2% 33,40% 30,10% 7,4 66,1 Bulgaria 58,9% 22,80% 26,40% 6,4 56,5 Cipru 73,4% 29,70% 24,50% 8,0 57,7 Republica 7,4 61,7 63,5% 25,00% 17,60% Cehă Danemarca 68,9% 31,70% 27,40% 8,0 67,0 Estonia 44,7% 38,40% 24,30% 6,8 58,0 Finlanda 66,8% 39,60% 18,30% 7,9 65,0 Franţa 72,7% 28,80% 29,90% 7,7 62,3 Germania 66,6% 27,70% 13,30% 7,3 67,1 Regatul Unit 68,5% 27,20% 19,30% 7,4 60,5 Grecia 75,1% 16,60% 34,00% 7,7 60,0 Ungaria 54,6% 28,70% 33,30% 6,8 63,4 Irlanda 82,6% 13,10% 20,70% 7,8 67,1 Italia 70,1% 12,90% 28,30% 7,3 58,5 Letonia 38,3% 34,90% 28,70% 6,1 55,2 Lituania 41,8% 26,00% 43,70% 6,8 57,7 Luxemburg 66,6% 27,80% 18,00% 7,8 63,4 Malta 61,6% 16,00% 23,50% 8,0 53,0 Olanda 72,8% 23,80% 24,20% 7,7 67,2 Polonia 58,1% 26,90% 37,30% 6,9 59,2 România 53,6% 15,60% 34,50% 7,2 53,8 Slovacia 64,4% 23,30% 17,90% 7,4 60,2 Slovenia 60,4% 26,40% 31,90% 7,3 60,5 Spania 75,6% 15,70% 20,00% 7,4 65,8 Suedia 67,8% 29,00% 14,80% 7,8 66,6 Portugalia 55,3% 22,40% 21,70% 6,7 59,9 UE15 69,9% 23,70% 21,40% 7,4 63,3 NMS 12 56,8% 24,30% 32,10% 7,0 58,4 UE27 67,1% 23,80% 23,70% 7,3 62,3 Sursa: EQLS 2007 (pentru calcule au fost utilizate weight-urile pentru întregul eşantion de 31 de ţări). 11 S-a calculat doar din procentul celor care au răspuns afirmativ în ceea ce priveşte auto-raportarea unei boli cronice sau dizabilităţi. 304 COSMINA-ELENA POP 31 Tabelul nr. 4 Evaluarea domeniilor vieţii ca fiind „foarte importantă” pentru calitatea vieţii în UE (%) Loc de Standard Viaţă Educaţie Familie Locuire Sănătate muncă de viaţă socială Austria 60,8% 66,6% 49,1% 72,3% 54,8% 84,3% 53,4% Belgia 71,2% 54,0% 37,3% 58,3% 41,7% 81,8% 36,8% Bulgaria 44,4% 61,8% 62,5% 69,0% 57,6% 83,0% 39,9% Cipru 79,7% 90,9% 83,8% 93,6% 80,3% 97,2% 73,1% Republica Cehă 38,9% 65,1% 38,8% 71,4% 53,5% 82,3% 19,5% Danemarca 41,8% 44,8% 36,1% 70,9% 30,1% 72,5% 51,2% Estonia 48,7% 56,8% 38,3% 66,7% 47,9% 79,4% 28,0% Finlanda 24,6% 34,7% 11,3% 57,9% 15,8% 71,4% 24,2% Franţa 76,5% 60,4% 40,8% 72,3% 49,1% 87,3% 48,2% Germania 72,4% 70,7% 29,4% 73,0% 41,5% 83,7% 47,2% Regatul Unit 64,3% 52,3% 48,5% 69,0% 45,9% 75,0% 30,7% Grecia 66,7% 84,3% 74,0% 83,2% 65,4% 90,7% 59,7% Ungaria 51,6% 76,6% 58,8% 77,9% 62,3% 86,7% 32,3% Irlanda 63,1% 58,0% 56,4% 71,9% 58,4% 83,1% 43,8% Italia 67,9% 66,3% 48,5% 64,2% 46,1% 78,6% 42,3% Letonia 51,6% 60,6% 36,8% 60,7% 46,1% 79,9% 21,8% Lituania 54,6% 72,1% 59,2% 71,9% 60,3% 84,0% 56,7% Luxemburg 82,7% 70,2% 46,2% 79,4% 49,7% 88,9% 57,9% Malta 71,4% 71,4% 61,8% 79,9% 57,7% 83,5% 46,3% Olanda 38,2% 25,1% 21,8% 40,7% 23,5% 77,1% 29,3% Polonia 47,5% 65,2% 42,8% 69,3% 46,1% 82,0% 21,8% România 65,5% 77,1% 74,0% 80,6% 71,7% 84,6% 61,2% Slovacia 52,7% 67,9% 49,8% 69,1% 52,3% 85,4% 32,1% Slovenia 39,1% 55,6% 15,8% 63,5% 45,6% 81,1% 30,8% Spania 66,9% 61,0% 43,8% 70,2% 49,4% 81,0% 36,3% Suedia 38,7% 49,9% 29,3% 74,2% 29,5% 80,0% 48,3% Turcia 87,7% 87,9% 81,9% 89,9% 83,3% 90,8% 73,9% Portugalia 58,7% 59,9% 42,3% 67,0% 48,9% 78,8% 33,7% Croaţia 49,3% 63,9% 50,7% 71,5% 48,3% 83,1% 43,0% Norvegia 40,4% 43,4% 26,5% 69,0% 22,8% 73,5% 41,8% Macedonia 72,0% 81,5% 81,3% 84,2% 77,6% 90,2% 75,0% NMS 12 51,4% 68,7% 52,5% 72,7% 55,7% 83,4% 34,6% UE27 63,1% 62,0% 43,1% 69,7% 47,1% 81,7% 40,2% UE15 66,3% 60,2% 40,6% 68,8% 44,7% 81,2% 41,7% Sursa: EQLS 2007 (pentru calcule au fost utilizate weight-urile pentru întregul eşantion de 31 de ţări). 32 STAREA DE SĂNĂTATE A POPULAŢIEI DIN ROMÂNIA ÎN CONTEXT EUROPEAN 305 his article proposes to describe the health status of Romanian population from the quality of life perspective, using both T objective and subjective indicators. The first part of this article emphasizes the health as a dimension of quality of life and the research of health using the quality of life paradigm. There are presented social factors with importance on the influence of the health status at individual and societal level. In this article, it will be analized the evolution of health status of Romanian population in the period 1990–2008, using statistical data and data provided by different national and European researches. The health status of Romanian population will be analyzed from a comparative perspective, emphasizing the position of Romanian compared to other European countries. The article relies on multiple data sources: Quality of Life Diagnosis (1990– 2006), EQLS (2007), INS, Eurostat şi TransMonee. Keywords: health status, quality of life, life expectancy, health status assessment, health satisfaction. 